Folketing
2013-06-03

Det er åbenbart ordførerens hensigt igen og igen at udtale sig om fortrolige oplysninger. Jeg vil godt spørge en gang til: Hvordan kan man gradbøje fortrolighed? Jeg går ud fra, at Folketingets medlemmer her i alle mulige sammenhænge bliver mødt med papirer, der er stemplet som fortrolige, så hvordan kan man så lige pludselig stå her som repræsentant for Dansk Folkeparti og sige, at man lige i den her sag sagtens kan gradbøje fortroligheden og fortælle om det? Hvad er det så ellers for sager, der kan blive taget op? Hvor er fortroligheden overhovedet henne?